section_heading: Europa
paragraph_text: Nakon sezone 2004./05. Gratton dolazi u Europu i igra za HC Lugano u švicarskoj ligi. Već sljedeće sezone prelazi u Hamburg Freezerse koji nastupa u njemačkom DEL-u. Tri uspješne sezone proveo je u Freezersima (31 pogodak i 81 asistencija), a nakon isteka ugovora nije produžio vjernost klubu. Umjesto toga, Gratton odlazi u Vienna Capitals koji nastupaju u austrijskoj EBEL ligi. U prvoj sezoni (2008./09.) u Capitalsima bio je šesti najbolji napadač lige. Osim što pogađa mreže, Gratton je bio izuzetno uspješan i u pogađanju protivničkih igrača, s obzirom na to da je skupio najviše isključenja u ligi.